open-index/open-wikipedia-markdown huggingface dataset:
Idioma krioyo

**Idioma krioyo** (Aruba:**idioma crioyo**) ta un lenga ku ta nase habitualmente den un komunidat, konstituí pa persona di diferente orígen ku no ta komparti un lenga komun, ku tin nesesidat pa komunika i pues ta forsá pa krea un lenga nobo usando elementonan di nan propio idioma.

Un ehempel típiko ta esun di e katibunan afrikano ku despues di e konkista di Amérika a wòrdu hiba na e plantashinan den Karibe òf esun di e poblashonnan outóktono di diferente region di Sur Amérika, Oseania i Afrika ku a mira nan mes obligá pa utilisá lenga di e poder kolonial (ingles, franses, spaño, português i hulandes) pa komunika. 

## Formashon di idioma krioyo
Entre lingwistanan ta eksisti diferensia di opinion tokante formashon di lenganan krioyo. Segun e lingwistanan Ronald Wardhaugh i Robert A. Hall, Jr., e komunikashon ku a adopta inisialmente ta forma un pidgin, esta un di dos idioma ku ta adopta e léksiko di e idioma imponi den un forma trosi i sensio mientras ta keda mantene e sintáksis propio di e lenganan indigena. Den un proseso ku yama "nativashon", e yu i desendientenan di e papiadonan di pidgin ta perfekshona e lenga konvertiendo esaki den uno mas efisiente. Ta papia di idioma krioyo ora e pidgin transforma den lenga materno, un idioma ku ta dispone di un sintáksis mas strukturá i un léksiko mas fiho i mas amplio.

Pa otro lingwistanan idioma krioyo ta e resultado di un evolushon progresivo di un idioma den kontakto ku otro lenganan, sin ku ta nesesario pa pasa e etapa di transishon di e pidgin.

## Ehempel
Algun idioma krioyo (klasifiká no a base di su gramátika sino pa e lenga di kual e ta bini).

* ingles: sranantongo, krioyo hamaikino, krioyo di Antigua i Barbuda
* franses: krioyo haitiano, variantenan di krioyo franses di e islanan Dominica, Guadeloupe, Martinique, Saint Lucia, Trinidad i Tobago
* spaño: krioyo chabacano di Filipinas 
* português: papiamentu, krioyo kaboverdiano
* hulandes: afrikaans, antiguo hulandes mohawk di e sentro di e estado di New York
Premio UNESCO Kòrsou pa Idioma Materno Papiamentu

**Premio UNESCO Kòrsou**, ofisialmente **Premio UNESCO Kòrsou pa Idioma Materno Papiamentu**, ta un premio ku Komishon Nashonal UNESCO huntu ku Ministerio di Enseñansa, Siensia, Kultura i Deporte di Kòrsou ta otorgá na un institushon, organisashon, grupo òf persona ku a demostrá mérito sobresaliente i a logra resultado efektivo den aktividatnan ku tin di aber ku desaroyo di idioma papiamentu na Kòrsou. Esaki ta sosede tur aña riba 21 di febrüari, Dia Internashonal di Idioma Materno. E Premio UNESCO Kòrsou ta konsistí di un plakat i un suma di Nafl. 2500,00.

## Ganadó
* 2005 - Arte di Palabra
* 2011 - Arte di Palabra
* 2012
* 2013 − Lucille Berry-Haseth
* 2014
* 2015 - Cathleen Giterson
* 2016
* 2107
* 2018 - Albert Schoobaar (pa su obra teatral “*Mula*”)
* 2019 - Signald Bernadina (pa su kansion “*Pretu mi ta..*”)
* 2020 - Gibi Bacilio (pa su obra teatral “*Chakutoe*”)
* 2021 - Arte di Palabra Kòrsou i Monumentenfonds Kòrsou (pa su buki digital *Kucho den Hanchinan di Otrobanda*)
* 2022 - 
* 2023 - 
* 2024 - Aline Abdul (pa su publikashon "*Sin frontera"*) i Merly Ersilia
Daimari

**Daimari** ta un boca y un playa na costa nort di Aruba, net pariba di Angochi, den region di Santa Cruz. Su nomber *Daimari* ta di origen indigena.   

Na e costa nort di Daimari tin olanan grandi y un coriente fuerte. E playa ta casi 108,6 meter largo y e laman tin un profundidad di 175 meter. Daimari ta popular cu practicante di surf, pero landamento i snorkel ta peligroso. Riba e playa ta estableci *Rancho Daimari Eco Resort*, cu ta conoci pa su scol pa siña core cabay. Desde siglo 17 tin un plantacion di coco, un di esnan mas bieu den Caribe.
Casibari

**Casibari** ta un luga y formacion di baranca na Aruba, den region di Paradera. E toponimo "Casibari" tin diferente origen y nificacion. Algun fuente ta indica cu e tin origen Taino/Arowak. Den Paul Brenneker su *[[Sambumbu]]* ta indica cu "Casibari" ta nifica "cas di baril", e prome cas di bleki; un cas traha cu bari di petroleo na Aruba.

Casibari y Ayo ta forma parti pa cu e veld di dioriet di Aruba, asina yama *felsenmeer* (Aleman pa "lama di piedra"), forma door di erosion fisico di Aruba batholiet. Esaki ta resulta den un acumulacion di barancanan rondo grandi y chikito exponi cu cavidad y aperturanan. E formacion di Casibari tin un dimension di 30x30x15 meter. 

Fuera di su balor geologico, Casibari tambe tin nificacion cultural y prehistorico. Descubrimentonan arkeologico den e area ta inclui pinturanan di baranca y otro evidencia cu ta mustra riba e presencia di pueblonan indigena prome cu yegada di Europeonan.
Juwana Morto

**Juwana Morto** ta un luga na Aruba, den parti pariba di e districto di San Nicolas. Aki tin coloca e bateria di artileria bieu, cu a wordo utilisa durante di Guera Mundial II pa proteha e costanan di e isla. Gran parti di su structura ta basha abou, lagando solamente un fundeshi atras. 

Na 1965 a consacra e kapel Emanuel, un misa catolico romano situa na rand di Juwana Morto.
Hato (Kòrsou)

**Hato** ta un region i bario na Kòrsou, meimei di e isla na kosta nort. E ta forma parti di e distrito pafó di Bandabou i tin un superfisie di 14,66 km². Hato ta konosí pa e Aeropuerto Hato (ingles: *Curaçao International Airport*), den boka di pueblo *Hato*, antes *Dr. Albert Plesman Airport*.

E bario ta konsisti di masomenos 15 bibienda, entre nan un edifisio di apartamento i un hotel anto algun establesimentu pa hür di outo.

Den e region ta situá e kuebanan di Hato, un di e atrakshonnan turístiko di Kòrsou. E kuebanan lo a ser habita desde aña 500 pa indjannan Arowak, e poblashon indígena di Kòrsou. Durante e époka di sklabitut katibunan refugiado tabata usa e kuebanan.

Dia 7 di ougùstùs 1750 tabatin un rebelion na plantashi di Hato, ku e momento ei tabata inklui Roi Rincon i tabata pertenese na West Indische Compagnie. A kai 60 viktima, di kual uno tabata oropeo.
6 di ougùstùs

**6 di ougùstùs** ta e di 218 dia di aña (219 den un schrikkeljaar) riba e kalènder gregoriano. Ta resta 147 dia pa e aña terminá.

## A sosodé
* 1825 - Simón Bolívar ta deklara e independensia di Bolivia.
* 1962 - Jamaica ta independisa di Imperio britániko.

## A nase
* 1987 - Joran van der Sloot, kriminal hulandes
* 1997 - Aïsse Gumbs, futbolista profeshonal di Aruba.

## A fayesé

## A selebrá/konmemorá
*  - Dia di Independensia (1825)
*  - Dia di Independensia (1962)
7 di ougùstùs

**7 di ougùstùs** ta e di 219 dia di aña (220 den un schrikkeljaar) riba e kalènder gregoriano. Ta resta 146 dia pa e aña terminá.

## A sosodé
* 1750 - Na Kòrsou ta surgi un rebelion di katibu na plantashi di WIC na Hato. 
* 1819 - Saliendo viktorioso den e bataya di Boyacá, Colombia ta independisa di e Reino di Spaña.
* 1960 - Na Afrika, Kosta di Marfil ta independisa di Fransia.
* 2022 - Na Colombia, Gustavo Petro ta asumí presidensia di e pais pa e periodo 2022-2026.

## A nase

## A fayesé
* 2016 - Mito Croes (70), polítiko arubano.

## A selebrá/konmemorá
Camacuri

**Camacuri** ta un bario den e parti oost di Oranjestad, capital di Aruba. E ta situa pazuid di Dakota y tin un nivel di 12 meter riba laman. Den e zona na costa di Camacuri a basha draga na 1965 pa amplia esaki pa extension di e pista di aterisahe di Aeropuerto Internacional Reina Beatrix.

## Establecimento conoci na Camacuri
* Club Caribe
* Camacuri Bowling Center
* Don Elias Mansur Ballpark
* Mercurius sportveld
* Compleho "Armand Wilco Engelbrecht" (DIMP), sede di e departamento di finanza y impuesto di gobierno di Aruba.
Bandabou

**Bandabou** òf **Band'abou** ta, den boka di pueblo, e nòmber pa indiká e parti west di e isla di Kòrsou ku ta situá pabou di bientu. E region aki ta ekstendé di Grote Berg te Westpunt i ta konosí pa su diferente seru i un paisahe natural i karakterístiko. Na kosta nort e laman ta kibra konstantemente riba e barankanan. Na kosta sùit ta situá e refnan di koral i un kantidat di boka i playa. Situá sentral den Bandabou ta Seru Kristòfel, e punto mas altu di Kòrsou.
 
## Historia
Na 1925 Kòrsou a wòrdu reparti den tres distrito. Inisialmente e distrito urbanisá di Willemstad tabata limitá unikamente na e kapital Willemstad, pero desde 1930 esaki a expande supstansialmente ku zonanan residensial ront di dje. Banda di Willemstad tin dos distrito, e asina yama "distrito pafó" (*buitendistrict*) di Bandabou i di Bandariba.

Den siglo 17 i 18 mayoria di e plantashi i esunnan mas grandi tabata establesé na Bandabou. E plantashinan tabata e promé sentronan di residensia den e zona. Despues di manumishon i e abolishon di sklabitut bario y lugánan a lanta unda eks-katibu tabata biba i tabata sa di kontinua pa un parti ku nan tradishonnan kultural afrikano. Barber a konverti den e lugá prinsipal di Bandabou. Mientras desaroyo tabata konsentra riba e distrito di Willemstad, e distritonan pafó a keda praktikamente isola pa largu tempu debi na e distansia i e eskases den konekshon. Komo resultado, e region ta skars habitá den komparashon ku e restu di e isla i e edifisionan ta plamá. 

Ku e konstrukshon di kaminda pa Punda i konekshon riba retnan sentral di elektrisidat, awa i telekomunikashon desde meimei di siglo 20, Bandabou a konvertí gradualmente den un atrakshon turístiko importante. Banda di paisahe, lanthùis, pueblo i playanan, e region ta spesialmente konosí pa su herensia kultural, manera e fiestanan di seú i karnaval. E sistema di plantashi den e parti west di Kòrsou a wòrdu nominá na 2010 komo kandidato di Reino Hulandes pa e lista di patrimonio mundial di UNESCO.

Anualmente den e promé wikent di òktober ta selebra "Dia di Bandabou".
 

## Poblashon

## Playa i bahia
* Daaibooi
* Grote Knip 
* Playa Fòrti
* Playa Gipy
* Playa Porto Marie
* Playa Jeremi
* Playa Kalki
* Playa Kas Abao
* Playa Lagun
* Playa Pabou
* Playa Santa Cruz

## Atrakshon
* Hòfi Mango
* Kas di Pal'i Maishi
* Museo Savonet
* Museo Tula
* Parke Nashonal di Sint Kristòfel
* Parke Nashonal Shete Boka
* Watamula
* Lanthùis: Groot Santa Marta i Klein Santa Marta, Kenepa, Pannekoek, San Nicholas, Santa Cruz i Savonet.
8 di ougùstùs

**8 di ougùstùs** ta e di 220 dia di aña (221 den un schrikkeljaar) riba e kalènder gregoriano. Ta resta 145 dia pa e aña terminá.

## A sosodé

## A nase
* 1892 - John Horris Sprockel († 1970), polítiko di Kòrsou i promé presidente di parlamento di kolonia Kòrsou (*Gebiedsdeel Curaçao*).
* 1927 - Elis Juliana († 2013), eskritor, poeta, deklamadó i artista plástiko.

## A fayesé
* 1947 - John de Pool  (74), eskritor di Kòrsou.

## A selebrá/konmemorá
*  - Dia di Reina
*  - Dia di Tata
9 di ougùstùs

**9 di ougùstùs** ta e di 221 dia di aña (222 den un schrikkeljaar) riba e kalènder gregoriano. Ta resta 144 dia pa e aña terminá.

## A sosodé
* 1985 - Konseho Insular di Aruba a aprobá unánimamente e proyecto di ley pa un Konstitushon pa Aruba, ku a drenta na vigor dia prome di yanüari 1986. 
* 2020 - Na Merka e kasonan di kontagio di COVID-19 ta surpasa 5 mion.

## A nase

## A fayesé

## A selebrá/konmemorá
*  - Dia di Independensia
*  - Dia Nashonal di Hende Muhé
* Dia Internashonal di Pueblonan Indígena
Albert Cristina

**Albert Máximo Cristina** (☆ 18 di novèmber 1970 na Willemstad) ta un eks-hungadó kurasoleño-hulandes di vòlibòl. Ku shete kopa, sinku título nashonal i ocho super kopa e ta pertenesé na e hungadónan di vòlibòl mas eksitoso na Hulanda.

Komo mucha Cristina tabata praktika atletismo i a partisipa na diferente kompetensia na Kòrsou promé di muda pa Hulanda. Den su karera deportivo Cristina a hunga ku e klupnan Piet Zoomers/D, Geldrop, ZVH, Zwolle, Roeselare, Omniworld i Nesselande i a gana varios título nashonal. E ta hunga 170 bes ku e selekshon hulandes i na 1997 el a wòrdu proklamá kampeon oropeo ku Hulanda. Dos bes sigui el a partisipa ku e selekshon nashonal maskulino di Hulanda den e Weganan Olímpiko di Zomer 2000, finalisando na di sinku lugá na Sydney (Australia) i na e di nuebe lugá kuater aña despues na Atenas, (Gresia).

## Entrenadó
Despues di bandona su karera komo hungadó di vòlibòl na 2009 el a bira entrenadó. Su promé eksito grandi komo entrenadó e ta logra ora su tim Rivium Rotterdam a titulá kampeon nashonal na 2011, derotando Langhenkel Volley den e wega final. Desde 6 de november 2011 e tabata entrenadó di e ekipo belga VC Argex Duvel Puurs (Liga A). Di 2017 te 2022 Cristina tabata coach prinsipal i entrenadó di e ekipo maskulino (promé liga) di Prima Donna Kaas Huizen. Na 2020 el a keda apuntá komo bondscoach pa e selekshon di mucha homber pa *Pre Jeugd Oranje*, e tim mas hoben representando Hulanda. 

## Link eksterno
* Albert Cristina, Olympedia
* Albert Cristina, World of Volley
Parlamento di Antias Hulandes

**Parlamento di Antias Hulandes** (hulandes: *Staten van de Nederlandse Antillen*) tabata un parlamento unikameral di Antias Hulandes, un pais den Reino Hulandes te ku 2010.

## Historia
Parlamento di Antia Hulandes tabata e susesor di e Konseho Kolonial di Kòrsou i Dependensianan, órgano di gobièrnu konsistiendo di diestres miembro nombrá pa gobernador di Kòrsou i Dependensianan. Dia 20 di desèmber 1937 riba tur seis isla e promé elekshon pa e Parlamento di Antias Hulandes a tuma lugá a base di un derecho elektoral limita; es ta na personanan ku sierto grado di desaroyo, minimalmente skol primario, i ku ta paga impuesto. Konstelashon di e asina yama *Staten van Curaçao* tabata diessinku miembro, di kual 10 tabata elegí i sinku nombrá pa Gobernador. Su reunion inougural tabata dia 5 di aprel 1938. Promé presidente di parlamento tabata John Sprockel (1892-1970) i promé griffier G.J. Ferguson. Na 1949 e introdukshon di un ordenansa elektoral general pa hende homber i muhe ta trese kambio den e konstelashon. E miembronan nombrá ta keda eliminá i e órgano awor dilanti lo konsisti solamente di miembro elegí: 21 asiento ku un repartishon fiho pa isla. Na 1950 e sistema di repartishon ta kambia pa un representashon proporshonal di kada isla i un oumento pa 22 asiento. 

## Elekshon
Elekshon pa miembro di Parlamento di Antias Hulandes a wòrdu tení na seis isla: Aruba, Kòrsou, Boneiru, Sint Maarten, Saba i Sint Eustatius te ku 1982 i despues di e Status aparte di Aruba na 1986 na sinku isla. Dia 10 di òktober 2010 Antias Hulandes i Parlamento di Antia a keda disolbí.
### Fechanan di elekshon
 
# 1949 - 17 di mart
# 1950 - 21 di desèmber 
# 1954 - 15 di novèmber 
# 1958 - 1 di sèptèmber
# 1962 - 4 di yüni
# 1966 - 8 di yüni
# 1969 - 5 di sèptèmber
# 1973 - 3 di ougùstùs
# 1977 - 17 di yüni 
# 1979 - 6 di yüli
# 1982 - 25 di yüni
# 1985 - 22 di novèmber
# 1990 - 16 di mart
# 1994 - 25 di febrüari
# 1998 - 30 di yanüari
# 2002 - 18 di yanüari 
# 2006 - 27 di yanüari
# 2010 - 22 di yanüari


## Galeria

Staten van de Nederlandse Antillen logo.svg|Emblema di Parlamento di Antias Hulandes.
Toespraak van de voorzitter tijdens de buitengewone vergadering van de Staten, Bestanddeelnr 252-3636.jpg|Diskurso di Juancho Irausquin, presidente di parlamento durante un reunion extraordinario na 1955.
Staten van de Nederlandse Antillen 2010.jpg|Edifisio di parlamento di Antia Hulandes na 2010, awendia usa pa Parlamento di Kòrsou.
2 di yanüari

**2 di yanüari** ta e di dos dia di aña riba e kalènder gregoriano.  Ta resta 363 dia (364 den un schrikkeljaar) pa e aña terminá.

## A sosodé
* 1788 - Georgia tabata e di 4° estado pa ratifiká e konstitushon merikano.

## A nase
 

## A fayesé
 

## A selebrá/konmemorá
10 di yanüari

**10 di yanüari** ta e di 10 dia di aña riba e kalènder gregoriano. Ta resta 355 dia (356 den un schrikkeljaar) pa e aña terminá.

## A sosodé

## A nase
* 1953 - William Millerson (f.2020), polítiko di Kòrsou i karateka, di ocho dan di wado-rya karate. 

## A fayesé
 

## A selebrá/konmemorá
9 di yanüari

**9 di yanüari** ta e di 9 dia di aña riba e kalènder gregoriano. Ta resta 356 dia (357 den un schrikkeljaar) pa e aña terminá.

## A sosodé
* 2011 - Sur Sudan ta skohe pa bira independiente.
* 2020 - Na Sint Maarten a tene elekshon pa Parlamento di Sint Maarten, ku a wòrdu yamá trempan despues ku gabinete Marlin-Romeo II a disolbé e parlamento. Partido mas grandi a sali National Alliance (NA) ku 4.694 voto i bon pa 6 asiento.

## A nase
* 1933 - Sonia Garmers († 2025), eskritor di Kòrsou.
* 1946 - Dennis Richardson, polítiko i gezaghebber di Sint Maarten (1994-2000) 
* 1966 - Elvis Tjin Asjoe, polítiko di Boneiru.
* 1974 - Guillfred Besaril, polítiko arubano.
* 1981 - Jandino Asporaat, stand-upcomedian, aktor, presentadó di televishon, kantante, produktor i imitadó di Kòrsou.

## A fayesé
* 1998 - Claude Wathey (71), polítiko di Sint Maarten 

## A selebrá/konmemorá
11 di ougùstùs

**11 di ougùstùs** ta e di 223 dia di aña (224 den un schrikkeljaar) riba e kalènder gregoriano. Ta resta 142 dia pa e aña terminá.

## A sosodé
* 1977 - Sindicatonan na Aruba a proklamá un wèlga laboral general ku a dura un siman i a bira konosí komo Ougùstùs Skur.

## A nase
* 1932 - Wilson (Papa) Godett († 1995), boksdó, sindikalista i polítiko yu di Kòrsou.

## A fayesé

## A selebrá/konmemorá
12 di ougùstùs

**12 di ougùstùs** ta e di 224 dia di aña (225 den un schrikkeljaar) riba e kalènder gregoriano. Ta resta 141 dia pa e aña terminá.

## A sosodé
* 1899 - Un orkan ta destruí 50 kas na Sint Eustatius.

## A nase

## A fayesé
* 1995 - Felipe Tromp (77), polítiko i e promé Gobernador di Aruba.

## A selebrá/konmemorá
*  - Dia di Mama
13 di ougùstùs

**13 di ougùstùs** ta e di 225 dia di aña (226 den un schrikkeljaar) riba e kalènder gregoriano. Ta resta 140 dia pa e aña terminá.

## A sosodé

## A nase
* 1926 - Fidel Castro († 2016), revolushonario, hurista i polítiko cubano
* 1947 - Mary Wever-Laclé († 2020), empresario i polítiko arubano.
* 1972 - Randal Corsen, pianista i kompositor di Kòrsou

## A fayesé
* 1994 - Lolita Euson (79), eskritor i poeta Statiano-Arubano.
* 2018 - Jandi Paula (81), intelektual, historiadó i polítiko di Kòrsou

## A selebrá/konmemorá
* Dia Mundial di Rock
* Dia Internashonal di Hende Robesou
Sassari (provinsia)

**Provinsia di Sassari** (italiano: *provincia di Sassari*; sardo: *provìntzia de Tàtari*, sassareo: *prubìnzia di Sàssari*) ta e provinsia mas nort di e sinku provinsia di region outónomo italiano di Sardegna. Su kapital ta e siudat Sassari.

E provinsia tin un total di 322.236 habitante. Sassari tin bista panort riba e Laman di Sardegna i pasuit ta komparti frontera ku e provinsianan: Nuoro i Oristano.

Distinto for di resto di Sardegna, na provinsia di Sassari (abreviá: SS) no ta papia sardo, sino un dialekto mas paresido na korsikano. Na su turno na Alghero i besindario ta wòrdu papiá un dialekto ku ta parse katalan. Riba dje e idioma ofisial ta, meskos ku den resto di Sardegna, limitá na e idioma italiano.

## Lugá importante
*Sassari (129.790 habitante)
*Olbia (57.889 habitante)
*Alghero (39.372 habitante)
*Porto Torres (21.064 habitante), un siudat portuario unda konekshonnan di ferry ta sali pa Korsika.

## Link eksterno
*Provinsia di Sassari
*Sardegna
10 di ougùstùs

**10 di ougùstùs** ta e di 222 dia di aña (223 den un schrikkeljaar) riba e kalènder gregoriano. Ta resta 143 dia pa e aña terminá.

## A sosodé
* 1821 - Missouri a bira ofisialmente un estado di Merka.
* 1954 - Julio Antonio Abraham ta funda na Boneiru e partido polítiko Partido Demokrátiko Boneriano (PDB).

## A nase
* 1909 - Julio Antonio Abraham († 1960), polítiko boneriano

## A fayesé

## A selebrá/konmemorá
Suffisant

**Suffisant** ta un bario históriko den Willemstad na Kòrsou. E bario a wòrdu desaroyá komo zona residensial pa e trahadónan di refineria Shell durante e promé mitar di siglo binti. E ta situá den e parti sùitost di e isla i ta konosí pa su papel importante den e historia militar i obreril di Kòrsou.

Den e bario ta lokalisá e Marinekazerne Suffisant, un base militar di e Kuerpo di Marina Real Hulandes. Tambe, Suffisant tabata testigu di un di e momentunan mas dramátiko den historia di trabou i resistensia laboral riba e isla.

## Historia
Suffisant tabata originalmente un plantashi di Petrus Frederik de Windt i inisialmente e área tabata konosi bou di e nòmber "Kipi Santu". Ku e yegada di e industria di petroli na Kòrsou, Shell a instalá un refineria grandi na Schottegat i a kuminsá buska lugánan stratégiko pa alohá su empleadonan. Komo parti di e desaroyo urbano, e bario Suffisant a wòrdu kreá pa kubri e nesesidat di kas pa trahadónan di Shell i nan famia.

Na 1929, a konstrui den e bario e Marinekazerne Suffisant, un kampamentu militar destiná pa e Kuerpo di Marina Real. E base aki tabata sirbi komo punto di kontrol militar i protekshon di e infrastruktura stratégiko di Shell durante periodonan di tenshon global, inkluyendo Di Dos Guera Mundial.

## Matansa di aprel
Un evento dramátiko den historia di Suffisant ta e suseho di 20 di aprel 1942, konosí komo Matansa di aprel. Durante un welga di trahadónan asiátiko – mayoria marinero chines - ku tabata sinti nan mes eksplotá i maltratá, tenshon a subi na e punto ku tropa hulandés di e Marinekazerne a uza fòrsa mortál. Durante e konfrontashon aki, 15 marinero chines a pèrdè nan bida. E suseso aki a keda un punto di referensia den historia di resistensia kontra opreshon laboral den Antias Hulandes.

## Mira tambe
* Matansa di aprel
RKVFC Sithoc

**RKVFC Sithoc** (ofisialmente *Rooms Katholieke Vereniging Football Club Sint Thomas College*) ta un klup di futbòl di bario di Muizenberg na Kòrsou. E tin un di e rèkòrtnan mas grandi ku nuebe título di kampeon di Kòrsou i nuebe di kampeon di Antias Hulandes. 

## Historia
El a wòrdu fundá dia 7 di mart 1942 dor di frater Andreas (1897-1980), kende pafó di oranan di skol tabata dirigí e ekipo di futbòl eskolar di St. Thomascollege bou di e nòmber Sithoc. Inisialmente lanta komo RKSV Sithoc, e asosiashon a krese bira grandi ku vários departamentu, inkluyendo e departamentunan prinsipal di futbòl, vòlibòl, beisbòl, basketbòl, atletismo, landamentu i hisamentu di peso.

Kolónan di e ekipo di futbol ta blou-korá. Despues di milita 25 aña den promé divishon el a wòrdu degrada na Rifstadion dia 7 di yüni 1973. Apesar di su títulonan di kampeon, el a konosé un kaida real den nivel ora na final di temporada 2015 el a baha pa 'sekshon amatür', e di dos division di Kòrsou.

Su múltiple éksitonan den e kampeonato di Antia Hulandes a pèrmití e klup partisipá vários biaha den CONCACAF Champions Cup (Kopa di Kampeonnan di CONCACAF) i despues den CFU Clubs Championship (Kampeonato di Klupnan di CFU) ku diferente grado di éksito. Su mihó resultado den kompetensia kontinental ta un semi-final, alkansá na 1962.

## Lista di Honor
**[[Kopa Juliana]]: 2**
* kampeon na 1965, 1966
* finalista na 1950, 1956, 1967

**[[Kopa antiano]]: 9**
* kampeon na 1960, 1961, 1962, 1990, 1991, 1992, 1993, 1995, 1999
* finalista na 1981, 1986, 1990, 1994

**[[Liga Kòrsou]]: 9**
* kampeon na 1961, 1962, 1986, 1989, 1990-1991, 1991, 1992, 1993, 1995-1996
* supkampeon na 1950, 1954, 1956, 1963, 1980, 1994, 1998-1999

## Mira tambe
* Lista di klup di futbòl na Kòrsou
CRKSV Jong Colombia

**CRKSV Jong Colombia** (ofisialmente *Curaçaose Rooms Katholieke Sport Vereniging Jong Colombia*) ta un klup di futbòl di Boka Samí na Kòrsou. E klup tin riba su nòmber un di e mihó anotashonnan di e pais, titulando diesun biaha kampeon nashonal, diesun biaha kampeon antiano i dos biaha komo finalista den e CONCACAF Champions Cup.

E klup a wòrdu fundá dia 21 di yüli 1951 i ta hunga aktualmente den Sekshon Pagá. Kolónan di e klup ta blou-hel. E klup a partisipa na dies okashon den CONCACAF Champions Cup  (1968, 1969, 1973, 1974, 1976, 1979, 1980, 1989, 1992 i 1994), logrando yega na final na 1967 i 1979. Segun e opinion di mayoria di e islanan antiano, e generashon di oro di CRKSV Jong Colombia tabata esun di 1979; e ekipo a mustra den kada partido un bon wega, un estilo ku hopi velosidat i un toke di agilidat.

## Lista di Honor
**[[Kopa antiano]]: 11**
* kampeon na 1966, 1968, 1972 , 1974, 1975-76, 1978-79, 1979-80, 1989, 1994, 1997, 2001
* finalista na 1967, 1977, 1991, 1993, 2003, 2007

**[[Kopa ABC]]: 1** 
* finalista na 2024

**[[Liga Kòrsou]]: 12**
* kampeon na 1964, 1966, 1967, 1968, 1970, 1973, 1974-75, 1976, 1988, 1994, 2000, 2025
* supkampeon na 1956, 1961, 1972, 1977-78, 1978-79, 1991, 1993, 1996, 1997, 2003, 2007

**CONCACAF Champions Cup**
* finalista na 1967, 1979

## (Eks-)hungadó konosí
*  Shanon Carmelia
*  Brutil Hose
*  Rocky Siberie
*  Nuelson Wau

## Mira tambe
* Lista di klup di futbòl na Kòrsou
SV Vesta

**SV Vesta** (ofisialmente *Sportvereniging Vriendschap Eendracht Sterken Tegen Alles*) ta un klup di futbòl di e bario di Santa Maria na Willemstad, Kòrsou. E klup ta hunga den e promé divishon di Kòrsou: Liga Kòrsou.

## Historia
E asosiashon a wòrdu fundá dia 30 di yüni 1948 i tin su sede i vèlt na 'Sentro Deportivo Jo Mathilda' den e bario di Santa Maria. E fundadó i promé i mas importante presidente i despues tambe presidente honorario, tabata Jo Mathilda, kende pa sinkuenta aña a dediká su mes na futbòl. E ekipo di Vesta a milita hopi aña den e promé divishon, pero den dekada 1990 a sufri un rekaída ora e mihó hungadónan a wòrdu kumpra dor di otro klupnan. Na e aña 2004 el a promové bèk pa promé divishon. 

## Lista di presidente
* Jo Mathilda (1948-1982)
* Miles Pens (1982-1986)
* Edilio Eustatia (1986-1992)
* Harold Wanga (1992-2009)
* Jossy Allee
* Eric Fraay
* Eric Lourens

## Lista di Honor
**[[Liga Kòrsou]]: 1**
* kampeon na 2018-2019

**[[Kopa ABC]]: **
* finalista na 2019

## Link eksterno
* Wepsait ofisial
14 di ougùstùs

**14 di ougùstùs** ta e di 226 dia di aña (227 den un schrikkeljaar) riba e kalènder gregoriano. Ta resta 139 dia pa e aña terminá.

## A sosodé
* 1927 - Na Aruba a funda e klup di futbòl La Fama.
* 1932 - Na Boneiru a funda e klup di futbòl Uruguay.
* 1939 - Na Aruba gobernador Wouters a inougurá e "Watertoren San Nicolas".
 
## A nase

## A fayesé
* 1960 - Nadi Henriquez (81), komersiante i empresario arubano.
* 2008 - Percy Irausquin (39), diseñadó di moda di Aruba.
* 2024 - Marcolino Franco (64), polítiko di Kòrsou.

## A selebrá/konmemorá
*  - Dia di Independensia
*  - Dia di Bandera
15 di ougùstùs

**15 di ougùstùs** ta e di 227 dia di aña (228 den un schrikkeljaar) riba e kalènder gregoriano. Ta resta 138 dia pa e aña terminá.

## A sosodé

## A nase
* 1977 - Ajamu Baly, di dos Gobernador di Sint Maarten (2022-presente)

## A fayesé
* 2011 - Angel Botta (85), futbolista profesional internashonalista i entrenadó argentino-arubano.

## A selebrá/konmemorá
* : Dia di Independensia
* : Dia di Independensia
* : Dia di Mama
16 di ougùstùs

**16 di ougùstùs** ta e di 228 dia di aña (229 den un schrikkeljaar) riba e kalènder gregoriano. Ta resta 137 dia pa e aña terminá.

## A sosodé
* 1984 - Don Elias Mansur Ballpark ta wòrdu ofisialmente inougurá na Oranjestad, Aruba.
* 1986 - Aruba a separá for di *Korps Politie van de Nederlandse Antillen* i a sigui komo Kuerpo Polisial Arubano (*Korps Politie Aruba*, KPA).

## A nase
* 1937 - Watty Vos (†2001), polítiko arubano i minister di Hustisia tantu na Antias komo Aruba.
* 1939 - Brigitte Wawoe († 2025), artista visual di Kòrsou.
* 1997 - Ryan Oduber, picher profeshonal arubano.
 
## A fayesé
* 1977 - Elvis Presley (42), kantante merikano

## A selebrá/konmemorá
17 di ougùstùs

**17 di ougùstùs** ta e di 229 dia di aña (230 den un schrikkeljaar) riba e kalènder gregoriano. Ta resta 136 dia pa e aña terminá.

## A sosodé
* 1795 - Na Plantashi Kenepa, Kòrsou ta kuminsa e Rebelion Grandi. Bou di Tula komo lider e rebelion a dura un luna.
* 1948 - Na Boneiru ta habri ofisialmente e fábrika di paña Schunk's Textiel Industrie, ku tabata predesesor di Cambes.
* 1985 - Na Kòrsou ta proklamá e *Dia di lucha pa libertat* pa konmemorá e Rebelion Grandi i e lucha di e katibu pa libertat.
* 2017 - Na Aruba a drenta na vigor e dekreto nashonal *"protekshon di flora i founa"*, ku ta brinda protekshon na un kantidat di 55 bestia i 69 mata.

## A nase
* 1989 - David Abdul, futbolista profeshional arubano

## A fayesé

## A selebrá/konmemorá
*  - Dia di Libertador José de San Martín
*  - Dia di Bandera (1825)
*  - Dia di Lucha pa Libertat (den boka di pueblo konosí komo Dia di Tula)
*  - Dia di Independensia (1945)
Federashon Futbòl Kòrsou

**Federashon Futbòl Kòrsou** (FFK) ta e bònt di futbòl di Kòrsou i ta afiliá na FIFA i CONCACAF. E federashon ta e organisadó ofisial di torneonan nashonal komo weganan internashonal pa e selekshonnan di Kòrsou. Klupnan di futbòl di Kòrsou por afiliá na FFK.
FFK ta organisá e kampeonatonan anual di a varios liga nashonal i komo anfitrion ta organisá weganan interinsular i internashonal, entre nan Kopa antiano, Kopa ABC i Torneo ABCS.

## Historia
Riba inisiativa di e klup di futbòl *Les Etrangers* a funda *Curaçaosche Voetbal Bond* (CVB) dia 23 di mei 1921; el a afiliá na FIFA na 1932. CVB, FFB i AVB, siguiendo e rekomendashon di FIFA, ta uni fin di añanan 50 di siglo 20 den NAVU (*Nederlands Antilliaanse Voetbal Unie*). NAVU tabata fungi komo federashon nashonal, na kual tur klup di futbòl antiano por afiliá. CVB na su turno, a pasa su afiliashon na FIFA over pa NAVU i a kontinua komo federashon di futbòl lokal resortando bou di NAVU. Na fin di 1986 ta disolbe CVB, lantando *Federashon Futbòl Kòrsou* komo su susesor na inisio di 1987. Despues ku a desmantelá Antias na 2010 i a disolbé NAVU na 2011, e afiliashon di FIFA ta keda traspasá bek pa FFK. FIFA a rekonosé FFK komo susesor di NAVU. Durante torneonan di FIFA i di CONCACAF FFK ta dispone di un propio bandera i himno nashonal.

Na 2024, manera a keda revelá den un oudit amplio di aña 2021, FFK tabata konfrontando un seri di problema, inkluyendo mal maneho finansiero, kontrolnan interno debil i konfliktonan di interes. Ku intervenshon di FIFA a instalá un komishon di normalisashon te 30 di aprel 2025, ku a keda responsabel pa e maneho diario di FFK, pa reorganisá atministrashon, desaroyá un plan pa reanuda di kompetensianan nashonal di futbòl pa 30 di sèptèmber i organisá elekshon pa un direktiva nobo ku un mandato di kuater aña, segun e statutonan nobo di FFK.

### Staf
Na 2022 Ramiro Griffith a asumí presidensia di FFK como susesor di Shaheen Elhage. Den ougustus 2024 Ramiro Griffith komo e vise-presidente di FFK, Sharetti Bryan, a renunsiá for di nan funshon, lagando e federashon sin liderazgo i debilitá ku varios otro vakaturanan i otro posishonnan klave, kende nan kontratonan a kaduká dia 31 di yüli. Entrante promé di òktober i pa un periodo igual nan esun di e komishon di normalisashon a nombra Darick Jonis komo sekretario general, kua ta e direktor di operashon diario di e organisashon. A klousurá e periodo di konflikto interno i stagnashon, ku e elekshon di un direktiva nobo pa e periodo 2025-2029, bou di presidensia di Gilbert Martina. 

## Link eksterno
*Wepsait ofisial di FFK
*Kòrsou na FIFA 
* Kòrsou na CONCACAF
SV La Fama

**SV La Fama** (oficialmente *Sport Vereniging La Fama*) ta un club di futbol di Savaneta, Aruba. E ta hunga den e Division di Honor, e liga mas importante den futbol Arubano. Despues di Wilhelmina y Vitesse, ambos di Oranjestad, La Fama tabata e di tres club pa lanta na Aruba.

## Historia
SV La Fama a ser funda dia 14 di augustus 1927 na Savaneta pa Yonko Bislick y algun miembro di club Roozendaal. Como club deportivo La Fama tabata activo den volleybol, domino y futbol. Den decada cincuenta di siglo binti e ekipo di futbol, yuda pa entrenador Angel Botta, ta promove pa prome biaha pa Division di Honor. Despues di mas di ochenta aña La Fama a titula campeon nacional di e temporada 2012/13 superando Britannia den final cu un anotacion di 2-0. E club tabata finalista den e torneo Copa Betico Croes na cuater ocacion, perdiendo contra Britannia na 2010 , RCA na 2021 y 2022 y SV Dakota na 2026.

E tabata hopi existoso den volleybol cu su ekipo "La Fama Spartans" y a titula campeon di Aruba, tanto den torneo pa cabayero como pa dama. E club a yega di organisa y participa na varios torneo internacional di volleybol. 

La Fama ta e unico club di futbol di Savaneta y tin e apodo *Speransa berde di Savaneta*. Colornan di e club ta blanco-berde. Na 2005 a cuminsa bou di LIFIDA cu e liga pa mucha di 9 pa 12 aña, ku ta carga e nomber “La Fama Puppy” na honor di Paulus (Puppy) Diaz. Puppy Diaz tabata anteriormente e entrenador di e ekipo hubenil di La Fama y tabata conoci como e portero legendario di e seleccion arubano den decada 1960. Na 2013 a cuminsa un division Damas.

## Lista di Honor
**[[Division di Honor (Aruba)|Division Honor]]: 1**
* campeon na 2012/13
* subcampeon na 1990, 2008/09, 2011/12

**[[Division Uno (Aruba)|Division Uno]]: 2**
* campeon na 1973, 2002

**[[Copa Betico Croes]]: 0**
* finalista na 2010, 2021, 2022, 2026

## (Ex-)hungado estelar
*  Puppy Diaz (portero)
*  Chommi de Kort (portero)

## (Ex-)entrenador conoci
* Angel Botta
* Reinhard Breinburg
* Reinier van Sisseren 
* Elvis Albertus
CRKSV Jong Holland

**CRKSV Jong Holland** (ofisialmente *Curaçaose Rooms Katholieke Sport Vereniging Jong Holland*) ta un klup di futbòl na Willemstad, Kòrsou ku ta militá den Liga Kòrsou. E klup ta konosí tambe komo e *Trikolónan*. Na Kòrsou, e ta e di dos klup mas bieu i e ekipo mas éksitoso despues di SUBT. E ta e úniko klup eksistente ku for di e promé kampeonato ofisial di Kòrsou na 1923 a forma parti di e divishon superior. 

## Historia
Jong Holland a wòrdu fundá dia 15 di yüli 1919 pa frater Richardus i frater Alardus, ku tabata Fraters di Tilburg di St. Vincentiusschool na Otrobanda. E tabata un di promé klupnan pa afiliá na CVB despues ku esaki a ser fundá dia 23 di mei 1921. E promé ekipo na 1919 tabata konsisti di e siguiente hungadonan: V. Fraai, J. Hoek, A. Rodriguez, E. Brands, F. Koestveld, M. Belmonte, H. Hernandez, C. Hernandez, A. Weifort, M. Firma i A. Jourdain. Den e promé añanan regularmente nan tabata hunga kontra di “Sparta” i “Sarto”, e dos klupnan di futbòl mas fuerte di e tempu ei. Na 1923 e klup a partisipá pa promé bes na un torneo organisá pa CVB, terminando na di tres lugá den e divishon superior i na promé lugá den e di dos divishon. Desde 1926 el a sali viktorioso den e liga mas altu na diesseis okashon. 

Jong Holland tabata e promé ekipo pa bai ku e Kopa antiano, ku a ser disputa pa promé bes na 1960. Apesar di su éksito na kas e klup nunka no a yega e fase final di e CONCACAF Champions' League, kedando kada bes eliminá durante e fasenan promé. Den kurso di añanan Jong Holland a produsí varios hungadó talentoso ku a defende e honor di Kòrsou i Antia Hulandes riba velt di bala. 

E trikolónan tin un velt di bala na Brievengat i ta hunga den Stadion Ergilio Hato. Su kolónan ta blou-korá.

## Lista di Honor
**[[Liga Kòrsou]]: 17**
* kampeon na 1926, 1928, 1932, 1936, 1938, 1940, 1944, 1949, 1950, 1953, 1960, 1978, 1981, 1999, 2018, 2021, 2022
* supkampeon na 1933, 1936-37, 1938-39, 1940-42, 1944-46, 1947, 1952, 1965, 1976, 1977, 1984, 1992, 2025

**[[Kopa antiano]]: 5**
* kampeon na 1960, 1966, 1977, 1978, 1982
* finalista na 1965, 1979, 1984, 1999

**[[Kopa ABC]]: **
* finalista na 2018

## (Eks-)hungadó konosí
*  Criston Brunkard
*  Quinton Christina
*  Ergilio Hato
*  Federico Jansen
*  Maximiliano Juliana
*  Frans Kelkboom
*  Pedro Matrona
*  Juan Lampe (portero)

## Mira tambe
* Lista di klup di futbòl na Kòrsou
RKSV Scherpenheuvel

**RKSV Scherpenheuvel**, ofisialmente *Rooms Katholieke Sport Vereniging Scherpenheuvel* i den boka di pueblo konosì komo *klup di fraternan*, ta un klup di futbòl di e bario di Scherpenheuvel (Skèrpènè) na Willemstad, Kòrsou. 

## Historia
E klup a wòrdu fundá dia promé di yanüari 1933 riba inisiativa di e fraternan di Tilburg pa e muchanan di Scherpenheuvel. E mesun aña el a bira miembro di Curaçaosch Voetbal Bond (CVB) komo susesor di SV Juliana. E fraternan a retirá gradualmente for di e direktiva di e asosiashon desde komienso di añanan 1970.

For di inisio e klup tabata dispone di un tereno pa trein na Scherpenheuvel, situá kanto di Kaminda Fraternan di Skèrpènè. E fèlt tabata wòrdu usá tambe pa tene wega i kompetensianan lokal i den añanan 1990 a wòrdu modernisá komo kompleho deportivo. Na 2024 e kompleho a wòrdu bendi na un desaroyadó di un proyekto di kas. 

### Promé añanan
Na 1935, e klup a bira kampeon B-klase i a pasa pa A-klase pa motibu di e retiro di M.S.V. Su promé tim a hunga pa shete aña den A-klase, ganando e bala di plata di Asiento na 1942. E di dos tim a gana e kampeonato di Reserva A-klase na 1941 i e di tres team a gana e kampeonato C-klase. Na 1943, durante Guera Mundial II, e klup a retirá for di A-klase pa hunga den B-klase i na 1945 el a baha un nivel mas pa Reserva B-klase. Den e ultimo nivel el a titulá kampeon na tres okashon. E Juniornan a partisipá regularmente na e kompetensia pero no a logra yega na e puesto mas haltu te 1953 ora nan a titulá kampeon derotando Canisius Boys 3-0. RKSV Scherpenheuvel a organisá un torneo eliminatorio na 1945, na kua 12 klup a partisipá.

### Kampeon
RKSV Scherpenheuvel a titulá kampeon di Kòrsou na 1965 i 1969. Na 1967 e ta gana e Kopa antiano, e kampeonato di Antias Hulandes. Ku esaki e ta pasa pa partisipa den e CONCACAF Champions' Cup na 1968, unda den e promé ront el a keda derotá dor di SV Transvaal di Sürnam (1-1, 1-3). Ku frekuensia el a yega di hunga den e Sekshon Amatùr, pero desde 2015 ta hunga atrobe den e Sekshon Pagá. Den e temporada 2019/2020, despues di casi 50 aña, e klup a logra bira kampeon di Kòrsou (Liga MCB) atrobe. 

## Lista di Honor
**[[Liga Kòrsou]]: 3**
* kampeon na 1965, 1969, 2019-2020 (sekshon pagá)
* supkampeon na 1962, 1967, 1968

**[[Kopa antiano]]: 1**
* kampeon na 1967

**[[Kopa ABC]]: 1** 
* kampeon na 2017

## (Eks)-hungadó konosí
*  Edwin Loran

## Mira tambe
* Lista di klup di futbòl na Kòrsou
SV Bubali

**SV Bubali** of **Bubali Sport Club** (oficialmente *Sport Vereniging Bubali*) ta un club di futbol Arubano cu sede na Noord. E club ta conoci tambe bou di e apodo *Orguyonan di Noord* y *Esperansa Berde*. Aktualmente e ta hunga den e Division Uno, despues di un degradacion di Division Honor, ora riba e tabla di posicion di temporada 2021/2022 el a termina na puesto 10.

## Historia
Na cas di Reginaldo Gomez na Hato den presencia di 15 amante di futbol a funda SV Bubali dia 23 di september 1943. E prome presidente tabata Agustin Semerel. 

Na 1975 Bubali a logra corona campeon di Aruba, e unico biaha te awor y a clasifica cu esaki pa tambe partisipa den e Copa Antiano. El a titula subcampeon di Aruba y finalista den Copa Betico Croes na dos ocacion cada uno. Despues di su descenso pa Division Uno na 1989 Bubali a promove bek pa Division Honor den temporada 2009/10, sinembargo ta bolbe degrada den 2022. Su ekiponan femenino ta participante activo den torneonan di e varios categoria di edad. E colornan di e club ta berde cu blanco. 

## Lista di Honor
**[[Division di Honor (Aruba)|Division di Honor]]: 1**
* campeon na 1975
* subcampeon na 1966/67, 1986

**[[Copa Betico Croes]]: 0**
* finalista na 2011, 2015

## (Ex)-hungado destaca
*  Ange Perez (1944-1980)
*  Tyrone Maria
Juju Rasmijn

**Juan (Juju) Rasmijn** (☆ 28 di augustus 1967 na Aruba) ta un exfutbolista y internacionalista di Aruba cu tabata hunga pa Estrella, e seleccion hubenil y e seleccion nacional Arubano. 

## Carera
Juan Rasmijn ta yiu di Jan y Flora Rasmijn y ta bin di un famia futbolista; su rumannan Kees y Maikel Rasmijn tabata hungado di Estrella. E ta lanta na Santa Cruz. 

### Carera den club
Cu 9 aña e ta cuminsa hunga futbol cu team di Estrella y ta pasa tur division te yega division honor. Na 1981 Rasmijn ta switch pa Sportboys y ta forma parti di e seleccion hubenil Arubano.  Na 1984 e ta regresa Estrella y e mesun aña ta sali hungado di aña. Durante su temporada den Estrella, el a hunga 15 biaha den play off y e club a titula campeon na ocho ocacion y subcampeon na dos ocacion. Na 1990 e ta fiha un record hincando como defensa central 5 gol den un playoff contra e ekipo di Jong Aruba. E record aki a keda ariba su nomber te masomenos 1998. Na 1995 e ta sali hungado di aña di Li Prof. Despues di un carera deportivo di 20 aña el a retira na 2006 for di futbol.

### Carera internacional
For di inicio di Aruba su status aparte na 1986 te aña 2000 e ta forma parti di e seleccion Arubano, hungando mas cu 29 wega internacional. Na 1985 Rasmijn tabata forma parti di e ekipo di Aruba den e torneo Copa Antiano.

## Honor
AVB ta dedica na su persona e campeonato 2017-18.
Boes Orman

**Eleuterio (Boes) Orman** (☆ 15 di februari 1915 na Aruba - † 22 di april 2013 na Aruba) tabata e prome futbolista profesional di Aruba y di Antias Hulandes.

## Bida
Eleutherio Orman a nace den un famia di piscado di Arendsstraat, den bario di Rancho na Oranjestad. E tabata piscado di profesion. 

Desde jong Orman tabatin talento pa e wega di bala di futbol. Hunto cu su ruman Emil, e tabata hunga pa Hollandia, e club di Rancho. Despues di dies aña e ta bandona e club pa Aruba Juniors y na 1944 pa Jong Holland na Corsou. Orman ta muda pa Venezuela, unda e ta hunga entre 1945 y 1947 pa *Sport Club Dos Caminos*, birando e prome futbolista profesional Arubano. Dos Caminos tabata un club di futbol den liga maximo di Venezuela cu a titula seis biaha campeon nacional, incluso na aña 1945. Na su regreso na Aruba Orman a join Hollandia di nobo y na inicio di añanan 50 ta cambia pa RCA. El a participa den seleccion Arubano y a cosecha exito na Surnam na 1949 y 1953. Su carera como futbolista y internacionalista a span un periodo di un cuarto di un siglo.

## Honor
* Na 1975 e ta wordo condecora den Orden di Oranje-Nassau cu e medaya honorario di plata.
* Na 1976 AVB a dedica un torneo di futbol na su persona, e *torneo Boes Orman*.
* Na 2013 a duna un seccion di Arendsstraat su nomber, *Caya Boes Orman*. Algun aña prome e otro seccion di Arendsstraat a cambia nomber pa *Avenida Alo Tromp*.
19 di ougùstùs

**19 di ougùstùs** ta e di 231 dia di aña (232 den un schrikkeljaar) riba e kalènder gregoriano. Ta resta 134 dia pa e aña terminá.

## A sosodé
* 1919 - Afganistan ta independisá di Reino Uni.
* 2007 - Orkàn Dean ta pasa den Laman Karibe i ta kousa varios morto.
* 2024 - Pa di dos biaha den 2024 a tene elekshonnan pa parlamento na Sint Maarten. Despues di e kaida inesperá di gabinete Mercelina dia 20 di mei 2024 a disolbé e parlamento di Sint Maarten i a konvoká elekshonnan nobo.

## A nase
* 1946 - Bill Clinton, politiko i di 42 presidente di Merka (1993-2001).
* 1989 - Ilfred (Tètè) Piar, futbolista boneriano

## A fayesé

## A selebrá/konmemorá
*  - Dia di Independensia
20 di ougùstùs

**20 di ougùstùs** ta e di 232 dia di aña (233 den un schrikkeljaar) riba e kalènder gregoriano. Ta resta 133 dia pa e aña terminá.

## A sosodé
* 1949 - Bou nòmber "Openbare Leeszaal en Boekerij" a habri na Oranjestad e promé biblioteka publiko di Aruba.
* 2004 - Na Aruba a funda partido PDR, ku tabata aktivo te 2017. Fundadó i lider di partido tabata Andin Bikker.

## A nase
* 1909 - Antoine Maduro (†1997), futbolista, lingwista i papiamentista kurasoleño.
* 1954 - Ben Whiteman, polítiko i promé minister di  Kòrsou (2015-2016).
* 1969 - Andin Bikker, eks-polítiko arubano.

## A fayesé

## A selebrá/konmemorá
*  - Dia di Konstitushon
SV Hollandia

**SV Hollandia** (oficialmente *Sport Vereniging Hollandia*) tabata un club di futbol di e bario di Rancho, na Oranjestad y e prome club di futbol na Aruba.  E tabata hunga den Division Honor titulando campeon na 1943.

## Historia
Hollandia a ser funda dia 23 di juni 1923 pa e grupo "Friesland" y algun futbolista bou guia di Constan de Lange. Banda di futbol e club tambe tabata activo den deporte di pingpong y softbol. Su clubhuis tabata situa den Arendsstraat, awor Avenida Alo Tromp/Caya Boes Orman. 

Hollandia tabatin un bon nomber denter y pafor di Aruba, hungando "A-clase", e tempo ey e liga mas halto den futbol Arubano. E tabata organisa y participa na encuentronan interinsular y varios di su hungado a yega di forma parti di e seleccion Arubano. Ora a crea na 1953 un liga maximo nobo, "hoofdklasse", Hollandia a keda den A-clase, cu a bira e di dos nivel. Coronando campeon "A-clase" na 1954 e ta promove bek pa "hoofdklasse", pero na 1958 a bolbe degrada. E club a keda activo te comienso di añanan 60 di siglo 20 como e club di futbol mas bieu di Aruba.

## Lista di Honor
**[[Division di Honor (Aruba)|Division Honor]]: 1**
* campeon na 1943
* subcampeon na 1950

**[[Copa Juliana]]: 1**
* campeon na 1950

## (Ex)-hungado estelar
*  Boes Orman
SV Aruba Juniors

**SV Aruba Juniors** (oficialmente *Sport Vereniging Aruba Juniors*) ta un club deportivo di e bario di Socotoro na Oranjestad, Aruba cu tabata un di e clubnan prominente den futbol Arubano rond y durante di decada 50 di siglo 20. E tabata hunga den e Division di Honor (antes "hoofdklasse"), e liga maximo den futbol Arubano y a titula campeon nacional na cuater ocacion. 

## Historia
Aruba Juniors a ser funda dia 4 di februari 1932 pa Selin Fingal, Cay Odor y Laurens Tromp. Banda di futbol e club tabata activo den basketball y a duna e oportunidad na su miembronan pa practica otro deporte manera korfbal, tennis, baseball y softball. E tabatin su clubhuis cu propio cancha di basketball den Venezuelastraat.

SV Aruba Juniors a participa pa añanan largo den campeonato di AVB y a sali campeon pa prome biaha na 1949. E ekipo di colornan blauw-blanco tabata ganado di varios torneo y a titula campeon di Aruba na 4 ocacion. E ekipo tambe a participa na torneonan internacional manera na Corsou, Santo Domingo, Puerto Rico y San Salvador. Varios hungado di Aruba Juniors a yega di forma parti di e seleccion Antiano, participando entre otro na e Weganan Olimpico di Zomer 1952 na Helsinki. Na 1960 Aruba Juniors a representa Aruba den e prome Copa Antiano hunto cu SUBT, Jong Holland y RCA.

Despues di un descenso pa "A-clase" Aruba Juniors ta bolbe den "hoofdklasse" na aña 1965. Pa falta di interes di miembro y di fondo e club ta bira inactivo despues di un di dos degradacion na 1974. Na aña 1988 un comision bou guia di Tico Kuiperi ta lanta pa rebiba e club. E esfuerso a resulta den re-activa e ekiponan (masculino y femenino) di basketball, cu tabata participa den competencia y torneonan te den añanan 90. Aruba Juniors a forma varios team di basketball cuminsando cu muchanan di 9 aña te cu adulto. Tambe tin baseball infantil y softball di liga 50 y 60. 

## Lista di Honor
**[[Division di Honor (Aruba)|Division Honor]]: 4**
* campeon na 1949, 1953/54, 1955/56, 1958
* subcampeon na 1942, 1947, 1951, 1952/53, 1957, 1959

**Copa Juliana: 5** 
* ganado na 1952, 1953, 1954, 1955, 1958
* finalista na 1956, 1959, 1963

## (Ex-)hungado estelar
*  Angel Botta
*  Juan Briezen
*  Mundo Kemp
*  Watty Vos
Tera Kòrá

**Tera Kòrá**) ta un di bario di Kralendijk, kapital di Boneiru. E ta situá den e parti sùitost di Kralendijk den serkania di Aeropuerto Internashonal di Boneiru. Durante e époka di sklabitut e pueblo tabata konosí komo *Mundo Nobo*. E nòmber Mundu Nobo e keda eksisti te komienso di siglo 20 pa despues kambia den Tera Kòrá. E nòmber Tera Kòrá mes ta originá di e koló kòrá di e suelo. Bida den tempunan bieu tabata konsisti di traha den kunuku i saliñanan di salu i biba di laman.

## Historia
Tera Kòrá ta histórikamente un di e sinku lugá poblá di e isla. E otronan ta Antriol, Nort di Saliña, Rincon i Nikiboko.
Stadion di Kralendijk

**Stadion di Kralendijk** (SDK) ta un stadion deportivo munisipal na Kralendijk, Boneiru. E ta un stadion multifunshonal ku kapasidat di 3.000 lugá. E ta wòrdu usá entre otro pa deporte di futbòl, beisbol i atletismo. Den futbòl e ta wòrdu usá dor di SV Juventus i e selekshon maskulino di Boneiru. E velt ta instalá ku yerba artifisial i ta kumpli ku e rekisitonan di Federashon Futbòl Boneriano (FFB).

## Mira tambe
* Lista di stadion den Karibe Hulandes